CELEX: 32006D0007(01)
Language: et
Date: 2006-05-19 00:00:00
Title: 2006/385/EÜ: Euroopa Keskpanga otsus,  19. mai 2006 , millega muudetakse otsust EKP/2001/16 osalevate liikmesriikide keskpankade 2002. majandusaasta emissioonitulude jaotuse kohta,  (EKP/2006/7)

2.6.2006   
            
            
               ET
            
            
               Euroopa Liidu Teataja
            
            
               L 148/56
            
         
      EUROOPA KESKPANGA OTSUS,
   19. mai 2006,
   millega muudetakse otsust EKP/2001/16 osalevate liikmesriikide keskpankade 2002. majandusaasta emissioonitulude jaotuse kohta,
   (EKP/2006/7)
   (2006/385/EÜ)
   EUROOPA KESKPANGA NÕUKOGU,
   võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artiklit 32,
   ning arvestades järgmist:
   
               (1)
            
            
               6. detsembri 2001. aasta otsus EKP/2001/16 osalevate liikmesriikide keskpankade 2002. majandusaasta emissioonitulude jaotuse kohta (1) kehtestab euro kasutuselevõtnud liikmesriikide keskpankade vahel emissioonitulu jaotamise korra. Põhikirja artikli 32.5 kohaselt jaotatakse RKPde kogu emissioonitulu RKPde vahel vastavalt nende osale EKP sissemakstud kapitalis. Selleks et anda RKPdele aega bilansivormi ning tulude ja kulude aruande kohandamiseks, korrigeeriti emissioonitulu jaotust majandusaastate 2002 kuni 2007 eest ja võeti arvesse erinevused RKP ringluses olevate pangatähtede keskmiste väärtuste vahel ajavahemikus 1. juulist 1999 kuni 30. juunini 2001 ning selle perioodi pangatähtede keskmiste väärtuste vahel, mis oleks nende vahel jaotatud kooskõlas EKP kapitali jaotamise alusega. Korrigeerimine puudutab eurosüsteemisiseseid netokohustusi seoses ringluses olevate euro pangatähtedega, mis moodustavad kohustuste baasi RKPde emissioonitulu arvestamisel põhikirja artikli 32.2 kohaselt, kuna neid käsitletakse kui ringluses olevaid euro pangatähti.
            
         
               (2)
            
            
               Eurosüsteemi tulevase laienemise tõttu tuleb emissioonitulu jaotamise senist korda kohandada. Kooskõlas õigluse, järjepidevuse ja võrdse kohtlemise põhimõtetega tuleb uusi eurosüsteemi RKPsid kohelda finantsmõttes samamoodi kui seniseid eurosüsteemi RKPsid. See tähendab, et iga euro kasutuselevõtva liikmesriigi suhtes tuleb kohaldada samu põhimõtteid ja järgida majandusaastate 2002 kuni 2007 osas sama korrigeerimiskorda. Seetõttu võib aga esineda korrigeerimisperioodide kokkulangemist.
            
         
               (3)
            
            
               Nõukogu 3. mai 1998. aasta määruse (EÜ) nr 974/98 (euro kasutuselevõtu kohta) (2) kohaselt võib uutele osalevatele liikmesriikidele oma vääringu asendamisel euroga ning euro pangatähtede ja müntide kasutuselevõtmisel lubada teatavat paindlikkust. Selleks et korrigeerimise kord pakuks finantsmõttes sobivaid lahendusi, tuleb arvesse võtta konkreetseid ülemineku stsenaariume,
            
         ON VASTU VÕTNUD JÄRGMISE OTSUSE:
   Artikkel 1
   Otsust EKP/2001/16 muudetakse järgmiselt:
   
               1.
            
            
               Artiklit 1 muudetakse järgmiselt.
               Pärast mõistet “viitemäär” lisatakse järgmised mõisted:
               
                           “j)
                        
                        
                           
                              sularahavahetuse päev – päev, mil euro pangatähed ja mündid saavad euro kasutuselevõtnud liikmesriigis seaduslikuks maksevahendiks;
                        
                     
                           k)
                        
                        
                           
                              vaatlusperiood – ajavahemik, mis kestab 24 kuud ja algab 30 kuud enne sularahavahetuse päeva;
                        
                     
                           l)
                        
                        
                           
                              sularahavahetuse aasta – ajavahemik, mis kestab 12 kuud ja algab sularahavahetuse päeval;
                        
                     
                           m)
                        
                        
                           
                              päevakurss – igapäevane valuutavahetuse viitekurss, mis põhineb päevakooskõlastustel EKPS keskpankade ja muude keskpankade vahel, mis toimub tavaliselt 14.15 Kesk-Euroopa aja järgi.”
                        
                     
         
               2.
            
            
               Artiklit 2 muudetakse järgmiselt:
               Lõige 1 asendatakse järgmisega:
               “Ringluses olevate euro pangatähtedega seotud eurosüsteemisisesed saldod arvutatakse igakuiselt ning need kirjendatakse EKP ja RKPde raamatupidamises kuu esimesel pangapäeval eelmise kuu viimase pangapäeva väärtuspäevaga.
               Kui liikmesriik võtab kasutusele euro, kirjendatakse esimeses lõikes osutatud ringluses olevate euro pangatähtedega seotud eurosüsteemisisesed saldod EKP ja RKPde raamatupidamises sularahavahetuse päeva väärtuspäevaga.”
            
         
               3.
            
            
               Artikkel 4 asendatakse järgmisega:
               “Artikkel 4
               Eurosüsteemisiseste saldode korrigeerimine
               1.   Emissioonitulu arvutamiseks tuleb korrigeerida iga RKP euro pangatähtedega seotud eurosüsteemisiseseid saldosid hüvitussumma ulatuses, mis määratakse kindlaks järgmise valemi kohaselt:
               C = (K – A) × S,
               kus:
               
                           C
                        
                        
                           on hüvitussumma,
                        
                     
                           K
                        
                        
                           on iga RKP jaoks eurosumma, mis saadakse, kohaldades kapitali märkimise alust vaatlusperioodil ringluses olnud pangatähtede keskmise väärtuse suhtes, kusjuures pangatähtede summa eurole ülemineva liikmesriigi vääringus esitatakse eurodes vaatlusperioodi päevakursside kohaselt,
                        
                     
                           A
                        
                        
                           on vaatlusperioodil ringluses olnud iga RKP pangatähtede keskmine väärtus eurodes vaatlusperioodi päevakursside kohaselt,
                        
                     
                           S
                        
                        
                           on järgmine koefitsient iga majandusaasta kohta alates sularahavahetuse päevast:
                           
                                       Majandusaasta
                                    
                                    
                                       Koefitsient
                                    
                                 
                                       Sularahavahetuse aasta
                                    
                                    
                                       1
                                    
                                 
                                       Sularahavahetuse aasta pluss üks aasta
                                    
                                    
                                       0,8606735
                                    
                                 
                                       Sularahavahetuse aasta pluss kaks aastat
                                    
                                    
                                       0,7013472
                                    
                                 
                                       Sularahavahetuse aasta pluss kolm aastat
                                    
                                    
                                       0,5334835
                                    
                                 
                                       Sularahavahetuse aasta pluss neli aastat
                                    
                                    
                                       0,3598237
                                    
                                 
                                       Sularahavahetuse aasta pluss viis aastat
                                    
                                    
                                       0,1817225
                                    
                                 
                     2.   RKPde hüvitussummade summa on 0.
               3.   Hüvitussummad arvutatakse iga kord, kui liikmesriik võtab kasutusele euro või kui EKP kapitali märkimise alus muutub.
               4.   Eurosüsteemi uue RKP hüvitussumma jagatakse seniste eurosüsteemi RKPde vahel selle liikmesriigi ühinemisel vastavalt seniste eurosüsteemi RKPde osale kapitali märkimise aluses, kasutades vastupidist märki (+/–) ja see täiendab hüvitussummasid, mis kehtivad seniste eurosüsteemi RKPde vahel.
               5.   Hüvitussummad ja neid tasakaalustavad raamatupidamiskirjed kirjendatakse iga RKP raamatupidamises eraldi eurosüsteemisisestel kontodel, kusjuures väärtuspäevaks on sularahavahetuse päev ning sama kuupäev on väärtuspäev igal korrigeerimisperioodile järgneval aastal. Hüvitussummasid tasakaalustavaid raamatupidamiskirjeid ei tasustata.
               6.   Kui nende pangatähtede väärtus, mis Banque centrale du Luxembourg [Luksemburgi keskpank] laseb ringlusse 2002. aastal, ületab tema ajavahemikul 1. juulist 1999 kuni 30. juunini 2001 ringlusse lastud pangatähtede keskmise väärtuse 25 % võrra või rohkem, on lõikes 1 osutatud valemi tähise A väärtuse ülempiiriks Luksemburgi keskpanga poolt 2002. aastal ringlusse lastud pangatähtede osas 2,2 miljardit eurot. Selle erandi kohaldamisel korrigeeritakse 2002. aasta lõpus tagasiulatuvalt kõiki artikli 4 lõike 1 põhjal arvutatud hüvitussummasid, et tagada kooskõla lõikega 2. See tagasiulatuv korrigeerimine toimub vastavalt osadele kapitali märkimise aluses.
               7.   Kui pangatähtede ringluses esinevad käesoleva otsuse III lisas osutatud asjaolud, korrigeeritakse iga RKP ringluses olevate euro pangatähtedega seotud eurosüsteemisiseseid saldosid vastavalt selle lisa ja mitte lõike 1 sätetele.
               8.   Käesolevas artiklis sätestatud eurosüsteemisiseste saldode korrigeerimist ei kohaldata alates vastavale sularahavahetuse aastale järgneva kuuenda aasta esimesest päevast.”
            
         
               4.
            
            
               I lisa muudetakse kooskõlas käesoleva määruse I lisaga.
            
         
               5.
            
            
               III lisa asendatakse käesoleva määruse II lisaga.
            
         Artikkel 2
   Lõppsäte
   Käesolev otsus jõustub üks päev pärast selle vastuvõtmist.
   
      Frankfurt Maini ääres, 19. mai 2006
      
         
            EKP president
         
         Jean-Claude TRICHET
         
      
   
   
      (1)  EÜT L 337, 20.12.2001, lk 55. Otsust on muudetud otsusega EKP/2003/22 (ELT L 9, 15.1.2004, lk 39).
   
      (2)  EÜT L 139, 11.5.1998, lk 1. Määrust on viimati muudetud määrusega (EÜ) nr 2169/2005 (ELT L 346, 29.12.2005, lk 1).
   
      I LISA
      I lisa A osa punkt 1 asendatakse järgmisega:
      
                  “1.
               
               
                  ringluses olevad pangatähed
                  Käesoleva lisa kohaldamisel sularahavahetuse aastal 2002 ja eurosüsteemi iga uue RKP puhul:
                  
                              i)
                           
                           
                              hõlmavad ringluses olevad pangatähed ka RKP poolt emiteeritud pangatähti riigi vääringuühikus; ja
                           
                        
                              ii)
                           
                           
                              ringluses olevate pangatähtede summat vähendatakse eelnevalt jaotatud euro pangatähtedega seotud tasustamata laenusummade võrra, mida pole veel debiteeritud (ühtlustatud bilansi vara kirje 6. osa).
                           
                        Pärast sularahavahetuse aastat hõlmavad ringluses olevad pangatähed käesoleva lisa kohaldamisel ja iga riigi keskpanga puhul ainult euro pangatähti;”
               
            
   
      II LISA
      III lisa asendatakse järgmisega:
      
         
            “III LISA
            A.   Esimene erakorraline korrigeerimine
            Kui sularahavahetuse aastal ringluses olevate pangatähtede keskmine koguväärtus on väiksem kui vaatlusperioodil ringluses olevate pangatähtede keskmine koguväärtus eurodes (sealhulgas euro kasutuselevõtnud liikmesriikide vääringus pangatähed, mida väljendatakse eurodes vaatlusperioodi päevakursside kohaselt), tuleb artikli 4 lõike 1 kohaselt kohaldatavat koefitsienti S vähendada tagasiulatuvalt vastavalt ringluses olevate pangatähtede keskmise koguväärtuse vähenemisele.
            Vähendamise tulemusel saadav koefitsient ei tohi jääda alla 0,8606735. Käesoleva erandi kohaldamisel lisatakse veerand sularahavahetuse aastal kohaldatavast RKP hüvitussumma (C) vähendamise summast iga RKP hüvitussummale, mida kohaldatakse artikli 4 lõike 1 kohaselt teisest kuni viienda aastani, mis järgnevad sularahavahetuse aastale.
            B.   Teine erakorraline korrigeerimine
            Juhul kui RKPd, kelle artikli 4 lõikes 1 osutatud hüvitussumma on positiivne ja ringluses olevate euro pangatähtede eurosüsteemisisese saldo netotulemina tuleb maksta tasu, mille tõttu nende aastalõpu tulude ja kulude konto kirje “ühendatud emissioonitulu netotulem” näitab netokulu, tuleb sularahavahetuse aastal vastavalt artikli 4 lõikele 1 kohaldatavat koefitsienti S vähendada, kuni see tagajärg on kõrvaldatud.
            Vähendamise tulemusel saadav koefitsient ei tohi jääda alla 0,8606735. Käesoleva erandi kohaldamisel lisatakse veerand sularahavahetuse aastal kohaldatavast RKP hüvitussumma (C) vähendamise summast iga RKP hüvitussummale, mida kohaldatakse artikli 4 lõike 1 kohaselt teisest kuni viienda aastani, mis järgnevad sularahavahetuse aastale.”